L 304/102 Euroopan unionin virallinen lehti 23.10.2014 KOMISSION TÄYTÄNTÖÖNPANOPÄÄTÖS, annettu 22 päivänä lokakuuta 2014, neuvoston päätöksessä 2013/755/EU vahvistettuihin alkuperäsääntöihin tehtävästä väliaikaisesta poikkeuksesta Grönlannissa valmistettujen ja säilöttyjen katkarapujen osalta annetun täytäntöönpa- nopäätöksen 2014/461/EU liitteen oikaisemisesta (2014/736/EV) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon merentakaisten maiden ja alueiden assosiaatiosta Euroopan unioniin (MMA-assosiaatiopäätös) 25 päivänä marraskuuta 2013 annetun neuvoston päätöksen 2013/755/EU (') ja erityisesti sen liitteessä VI olevan 16 artiklan, sekä katsoo seuraavaa: (1) — Komission täytäntöönpanopäätöksen 2014/461/EU (?) liitteessä on osa päätöstä 2013/755/EU koskevan poik- keuksen piiriin kuuluvia tavaroita koskevasta järjestysnumerosta jäänyt pois kaikissa mainitun täytäntöön pano- päätöksen kielitoisinnoissa. Järjestysnumeron pitäisi olla kokonaisuudessaan 09.0691. (2) — Unionin toimijat eivät voi käyttää tariffikiintiötä merkitsemättä tarkkaa järjestysnumeroa komission asetuksen (ETY) N:o 2454/93 (?) 205 artiklan 1 kohdassa tarkoitetun yhtenäisen hallinnollisen asiakirjan 39 kohtaan ja vastaavaa tariffikohtelukoodia mainitun asiakirjan 36 kohtaan. (3) — Täytäntöönpanopäätös 2014/461/EU tuli voimaan 15 päivänä heinäkuuta 2014, mutta sitä sovelletaan takautu- vasti 1 päivästä tammikuuta 2014. Sen vuoksi tämän päätöksen olisi tultava voimaan takautuvasti 1 päivästä tammikuuta 2014. (4) — Viipymätön täytäntöönpano on tarpeen varmistaa, jotta toimijoille ei aiheudu tarpeettomia taloudellisia seurauksia ja jotta ne voivat käyttää tariffikiintiötä mahdollisimman pian. (5) — Sen vuoksi täytäntöönpanopäätöstä 2014/461/EU olisi oikaistava. (6) — Tässä päätöksessä säädetyt toimenpiteet ovat tullikoodeksikomitean lausunnon mukaiset, ON HYVÄKSYNYT TÄMÄN PÄÄTÖKSEN: 1 artikla Korvataan täytäntöönpanopäätöksen 2014/461/EU liitteen taulukossa järjestysnumero ”09.xxxx” järjestysnumerolla ”09.0691”. (') EUVL L 344, 19.12.2013,s.1. (?) Komission täytäntöönpanopäätös 2014/461/EU, annettu 14 päivänä heinäkuuta 2014, neuvoston päätöksessä 2013/755/EU vahvistet- tuihin alkuperäsääntöihin tehtävästä väliaikaisesta poikkeuksesta Grönlannissa valmistettujen ja säilöttyjen katkarapujen osalta (EUVL L 207,15.7.2014, s. 20). (?)) Komission asetus (ETY) N:o 2454/93, annettu 2 päivänä heinäkuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä (EYVL L 253, 11.10.1993,s. 1).